Neli mõõtmatut

Neli mõõtmatut (sanskriti ja paali keeles brahmavihāra , ‘brahmalik asupaik’; tiibeti keeles tshangs pa’i gnas pa; hiina keeles 四無量⼼ si wuliang xin; jaapani keeles shi muryō shin ‘neli mõõtmatut’, mis on sanskritikeelse catvāry-apramāṇāni tõlge), ka brahmavihaara ehk brahmaseisund, brahmalik ehk püha eluviis on budismis ja teistes õpetustesNäiteks Patanjali Yoga Sutra I.33: मैत्री करुणा मुदितोपेक्षाणां सुखदुःखपुण्यापुण्यविषयाणां भावनातश्चित्तप्रसादनम् (meelerahu edeneb, kui kasvavad sõbralikkus ja kaastunne, rõõm ja erapooletus...); jainismi pühakirjas Tattvartha Sutra 7.11 jm. nelja olulise kõlbelise kategooria üldnimetus.Ida mõtteloo leksikon: brahmaseisund.

 Loetelu 

 sõbralikkus (maitrī), väljendab tegutsemist teiste hüvanguks ilma tasu või kiitust ootamata;
 kaastunne (sanskriti keeles karuṇā), suhtumine kõigisse olenditesse heatahtlikult, nende kannatuste märkamine ja tegutsemine nende kannatuste leevendamiseks;
 rõõm (muditā) ehk ‘kaasrõõm’, ‘rõõm teiste hea käekäigu üle’, st teistele tuleb mitte üksnes kaasa tunda, kui neil halvasti läheb, vaid ka rõõmu tunda, kui neil hästi läheb, rõõmustada nende heaolu üle;
 eelistamatus (upekṣā) ehk ‘võrdne suhtumine’, millega tasakaalustatakse sõbralikkus, kaastunne ja kaasa rõõmustamineLinnart Mälli loeng "Budismi pühakirjad" I, 2003.

Nende pikemad esitused leiduvad Metta SuttadesSuttanipāta (KN Sn 1.8) ja Khuddakapāṭha (KN Khp 9) ning AN 11.15 ning nende tekste retsiteeritakse sagedasti theravaada traditsioonis jm.

 Brahmaseisundid tabelina 

  Brahma asupaik  
  Põhitunnus  
  Lähivaenlane  
  Kaugem vaenlane  
  Märkused  
  Saavutatav jhāna tase   
   Sõbralikkus (mettā)  
  Heasoovlikkus, et kõik oleksid terved,  õnnelikud, vabad kannatustest  
  Kuritahtlikkus, viha (dosa) ja  vastumeelsus, sallimatus (kodha)  
  Ahnus (lobha)  
  Vastumeelsuse vastasjõud, vabastab  pahatahtlikkusest, aktsepteerib asju nagu need on  
  Sobiv objekt 1.,2.,3. jhāna saavutamiseks   
   Kaastunne (karuṇā)  
  Soov leevendada kannatusi  
  Kurjus (hiṁsa)  
  Kurbus või melanhoolia (domanassa)  
  Viha, teadmatuse vastasjõud, aktsepteerib  asju nagu need on  
  Sobiv objekt 1.,2.,3. jhāna saavutamiseks   
   Kaasrõõm (muditā)  
  Rõõm teiste heast käekäigust  
  Kadedus  
  Elevus (pahāsa)  
  Vabastab võrdlemisest ja tüdimusest, näeb  asju nagu need on  
  Sobiv objekt 1.,2.,3. jhāna saavutamiseks   
   Erapooletu suhtumine (upekkhā)  
  Taskaalustatus, mitte-reageerimine, teadlikkus  
  Iha, himu (rāga)  
  Kalkus  
  Vabastab teadmatusest, näeb asju nagu need on, vabastab uhkusest, ärevusest, ükskõiksusest  
  Sobiv objekt 4. jhāna saavutamiseks   

Vaata ka

 Budistlik eetika
 Virgumise tegurid

Viited

Kategooria:Budism